Diari Oficial de la Generalitat Valenciana


Sumari del DOGV 7621, del 23-09-2015 (2015/7724)

RESOLUCIÓ de 10 de setembre de 2015, de la Direcció General d'Assistència Sanitària, per la qual se sotmet a informació pública l'expedient d'autorització sanitària per a realitzar extracció de teixit adipós a la Clínica Dr. Cózar Lizandra.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7621

Data del DOGV
:   23-09-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/7724


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 10 de setembre de 2015, de la Direcció General d'Assistència Sanitària, per la qual se sotmet a informació pública l'expedient d'autorització sanitària per a realitzar extracció de teixit adipós a la Clínica Dr. Cózar Lizandra. [2015/7724]  
En esta Direcció General d'Assistència Sanitària, s'instruïx expedient promogut per la Conselleria de Sanitat Universal i Salut Pública, vista la sol·licitud de Pedro José Cózar Lizandra, com a director de la Clínica Dr. Cózar Lizandra, d'autorització sanitària per a extracció de teixit adipós.  
Als efectes previstos en el Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, l'Orde de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i servicis sanitaris en l'àmbit territorial de la Comunitat Valenciana, el Reial Decret Llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, d'acord amb el que establix l'Orde de 26 de febrer de 2008, de la Conselleria de Sanitat i en relació amb el que disposa el Decret 4/2014, de 3 de gener, del Consell, pel qual aprova el Reglament orgànic i funcional de la Conselleria de Sanitat, resolc:  
  
  
Sotmetre l'esmentat expedient a informació pública per terme de 20 dies, a fi que tots aquells que es troben interessats puguen examinar l'expedient i formular les observacions que estimen oportunes dins de l'esmentat termini, que començarà a comptar des de l'endemà de la publicació de la resolució.  
  
L'expedient està en el Servici d'Acreditació, Autorització i Registre de Centres, Servicis i Establiments Sanitaris on les persones interessades podran examinar-lo. Les al·legacions hauran de presentar-se per escrit en la Conselleria de Sanitat Universal i Salut Pública o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 10 de setembre de 2015.- El director general d'Assistència Sanitària: Rafael Sotoca Covaleda.